**John Wesley**, nado en Epworth o 6 de xuñoxul./ 17 de xuño de 1703greg. e finado en Londres o 2 de marzo de 1791 foi un clérigo, teólogo e evangelista inglés, líder do avivamento na Igrexa de Inglaterra coñecido como metodismo. As sociedades que fundou convertéronse na forma dominante do movemento metodista independente ata a actualidade.

Educado en Charterhouse e Christ Church, Oxford, Wesley foi elixido membro do Lincoln College, Oxford, en 1726 e ordenado pastor anglicano dous anos despois. Liderou o "Holy Club", sociedade formada co propósito de estudar e procurar unha vida cristiá devota. Fora fundado polo seu irmán, Charles, e tiña a George Whitefield entre os seus membros. Tras un ministerio sen éxito de dous anos en Savannah na colonia de Xeorxia, Wesley volveu a Londres e uniuse á sociedade relixiosa liderada por cristiáns moravos. O 24 de maio de 1738 experimentou o que se chamou a súa conversión evanxélica, cando sentiu o seu "corazón estrañamente cálido". Entón deixou os moravos e comezou o seu propio ministerio.

Un paso fundamental no desenvolvemento do ministerio de Wesley foi, como Whitefield, viaxar e predicar no exterior. En contraste co calvinismo de Whitefield, Wesley abrazou as doutrinas arminianas. Viaxando por Gran Breatña e Irlanda, axudou a formar e organizar pequenos grupos cristiáns que desenvolveron responsabilidade intensa e persoal, disciplina e instrución relixiosa; máis importante, nomeou evanxelistas itinerantes e sen ordenar para que coidasen estes grupos de persoas. Baixo a dirección de Wesley, os metodistas fixéronse líderes en moitos asuntos sociais do momento, incluídas a reforma das prisións e a abolición da escravitude.

Aínda que non era un teólogo sistemático, Wesley discutía o concepto de perfección cristiá e contra o calvinismo, en particular contra a súa doutrina de predestinación. Mantivo que, nesta vida, os critiáns podían acadar un estado en que o amor de Deus "reinase de xeito supremo nos seus corazóns", dándolles non só santidade exterior senón tamén interior. O seu evanxelicalismo, firmemente establecido sobre a teoloxía sacramental, mantiña que os medios da graza ás veces tiñan un papel na santificación do crente, a pesar de que ensinaba que era pola fe polo que un crente se transformaba no rostro de Cristo, e que as boas obras eran a proba de que unha persoa o era. Animou a xente a experimentar a Xesús Cristo persoalmente nunha "forma máis excelente" de "perfección cristiá". As ensinanzas de Wesley, coñecidas como teoloxía wesleyana, continúa a formar a base da doutrina das igrexas metodistas.

Durante a súa vida, Wesley permaneceu na Igrexa de Inglaterra, insistindo en que o movemento metodista cadraba ben na súa tradición. Nos seus primeiros tempos de ministerio, Wesley foi apartado da predicación en moitas parroquias e os metodistas foron perseguidos; máis adiante foi amplamente respectado e, ao final da súa vida, foi descrito como "o home máis amado de Inglaterra".

Commemoración e legado
----------------------

Wesley continúa a ser a influencia teolóxica primeira dos grupos metodistas e herdeiros do metodismo en todo o mundo. É conmemorado no Calendario de Santos da Igrexa Evanxélica Luterana de América o 2 de marzo xunto co seu irmán Charles. Ambos son tamén conmemorados o 3 de marzo no Calendario de Santos da Igrexa Episcopal dos Estados Unidos de América e o 24 de maio no calendario anglicano.

En 2002, Wesley foi listado no número 50 da listaxe da BBC dos 100 grandes británicos, tras unha enquisa entre o público británico.

A casa e a capela de Wesley, construída en 1778 en City Road en Londres, continúan intactas e na capela teñen lugar servizos regulares, ademais de ter na cripta a sede do museo do Metodismo.

Numerosas escolas, colexios, hospitales e institucións reciben o nome de Wesley. En 1831, a Universidade Wesleyana en Middletown (Connecticut), foi a primeira institución de educación superior dos Estados Unidos que recibiu o seu nome. Na actualidade é unha institución segrar. Arredor de vinte colexios e universidades estadounidenses recibiron posteriormente o seu nome.

O legado de Wesley consérvase na Kingswood School, fundada en 1748 para educar os fillos do crecente número de predicadores metodistas.

* "Remember John Wesley", Wroot, preto de Epworth."Remember John Wesley", Wroot, preto de Epworth.
* Statue of Wesley outside Wesley Church en Melbourne, Australia.Statue of Wesley outside Wesley Church en Melbourne, Australia.
* Panel en Gwennap Pit, Cornualles.Panel en Gwennap Pit, Cornualles.
* Vidreira en Lake Junaluska, Carolina do Norte.Vidreira en Lake Junaluska, Carolina do Norte.
* Wesley Window en World Methodist Museum, Lake Junaluska.Wesley Window en World Methodist Museum, Lake Junaluska.

Notas
-----

1. ↑  Thorsen 2005, p. 97.
2. ↑  Kiefer 2019.
3. ↑  BBC 2002.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***John Wesley Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Reino Unido*** |

### Bibliografía

* Kiefer, James (2019). "John & Charles Wesley: Renewers of the Church (3 mar 1791)". *The Lectionary* (en inglés). Consultado o 9 de decembro de 2019.
* Thorsen, Don (2005). *The Wesleyan quadrilateral : scripture, tradition, reason & experience as a model of evangelical theology* (en inglés). Lexington, Ky: Emeth Press.
* BBC (2002). "BBC reveals 100 great British heroes". *BBC News* (en inglés). Consultado o 9 de decembro de 2019.

### Ligazóns externas

* "Wesley Center Online". *Wesley Center for Applied Theology*. Northwest Nazarene University. Arquivado dende o orixinal o 11 de xaneiro de 2008. Consultado o 12 de xaneiro de 2020.
* John Wesley at the Eighteenth-Century Poetry Archive (ECPA)
* *Journal of John Wesley* on *A Vision of Britain through Time*.
* John Wesley papers, 1735-1791 at Pitts Theology Library, Candler School of Theology
* John Wesley historical marker in Savannah, Georgia
* A Man Named Wesley Passed This Way historical marker at St. Simons Island, Georgia
* Reverends John & Charles Wesley historical marker
* The World Is My Parish historical marker

|  |  |
| --- | --- |
| Control de autoridades | 
* Wd: Q213393
* WorldCat
* VIAF: 19686646
* BIBSYS: 90059311
* BLBNB: 000340553
* BMT: 50811
* BNB: ID
* BNE: XX1158940
* BNF: 119869651
* BRE: 4704550
* CANTIC: a11873139
* CERL: cnp01259651
* CiNii: DA00781955
* DeutscheBio: 118631713
* E-Enlightment: weslejohn0004342
* EBID: ID
* FAST: 36627
* GEC: 0072041
* GND: 118631713
* Gutenberg: 34731
* IMSLP: ID
* ISNI: 0000 0001 2277 1605
* LCCN: n79060434
* LibriVox: 202
* MusicBrainz: ID
* NDL: 00460624
* NKC: jn20000701959
* NLA: 35600594
* NNDB: 000096198
* NPG: mp04764
* NTA: 068654065
* OBP: ID
* ODNB: 29069
* OL: OL92736A
* openMLOL: 23817
* PTBNP: 47772
* SELIBR: 214059
* SNAC: w6ms3xb4
* SUDOC: 02793375X
* ULAN: 500244380
* WikiTree: Wesley-301

 |